CINNEADH Uimh. 20-W-3 BHORD RIARACHÁIN NA GNÍOMHAIREACHTA EORPAÍ UM RIALÚ IASCAIGH

an 22 Aibreán 2020

lena leagtar síos rialacha inmheánacha maidir le srian a chur le cearta áirithe ábhar sonraí i ndáil le próiseáil sonraí pearsanta i gcreatlach na ngníomhaíochtaí a dhéanann an Ghníomhaireacht Eorpach um Rialú Iascaigh

TÁ BORD RIARACHÁIN NA GNÍOMHAIREACHTA EORPAÍ UM RIALÚ IASCAIGH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) 2018/1725 ó Pharlaimint na hEorpa agus ón gComhairle an 23 Deireadh Fómhair 2018 maidir le daoine nádúrtha a chosaint i ndáil le sonraí pearsanta a phróiseáil ag institiúidí, comhlachtaí, oifigí agus gníomhaireachtaí an Aontais agus maidir le saorghluaiseacht sonraí den sórt sin, agus lena n‐aisghairtear Rialachán (CE) Uimh. 45/2001 agus Cinneadh Uimh. 1247/2002/CE (1), agus go háirithe Airteagal 25 de,

Ag féachaint do Rialachán (AE) 2019/473 ó Pharlaimint na hEorpa agus ón gComhairle an 19 Márta 2019 maidir leis an nGníomhaireacht Eorpach um Rialú Iascaigh (2) (“an Ghníomhaireacht”), agus go háirithe Airteagal 32(2)(h) de,

Tar éis dul i gcomhairle leis an Maoirseoir Eorpach ar Chosaint Sonraí maidir leis an gcinneadh seo, de réir Airteagal 41(2) de Rialachán (AE) 2018/1725,

De bharr an mhéid seo a leanas:

(1) Le Rialachán (AE) 2019/473 déantar foráil do Ghníomhaireacht Eorpach um Rialú Iascaigh (“an Ghníomhaireacht”), arb é is cuspóir leis comhordú oibríochtúil na ngníomhaíochtaí rialaithe agus cigireachta iascaigh de chuid na mBallstát a eagrú agus chun cúnamh a thabhairt dóibh cloí le rialacha an chomhbheartais iascaigh chun a chur i bhfeidhm éifeachtach aonfhoirmeach a áirithiú.

(2) De réir Airteagal 25(1) de Rialachán (AE) 2018/1725, ba cheart srianta ar fheidhmiú Airteagal 14 go 22, 35 agus 36, chomh maith le hAirteagal 4 den Rialachán sin, sa mhéid go dtagann a fhorálacha leis na cearta agus dualgais a fhoráiltear in Airteagail 14 go 22, a bhunú ar rialacha inmheánacha a bheidh le glacadh ag an nGníomhaireacht, nuair nach mbunaítear iad siúd ar achtanna dlíthiúla a glacadh ar bhonn na gConarthaí.

(3) Ní fheidhmeofar na rialacha inmheánacha úd, lena n‐áirítear a fhorálacha maidir le measúnú ar riachtanas agus comhréireacht sriain, nuair a fhorálann acht dlíthiúil a glacadh ar bhonn na gConarthaí srian a chur le cearta atá ag ábhair sonraí.

(4) Agus an Ghníomhaireacht ag comhlíonadh a dualgas maidir le cearta ábhar sonraí faoi Rialachán (AE) 2018/1725, déanfaidh sí machnamh ar cé acu an mbeidh nó nach mbeidh feidhm ag aon díolúintí a leagtar síos sa Rialachán úd.

(5) Laistigh de chreatlach a feidhmíocht riaracháin féadfaidh an Ghníomhaireacht fiosrúcháin ar riaracháin agus imeachtaí araíonachta a dhéanamh. Féadfaidh sí réamhghníomhaíochtaí a bhaineann le neamhrialtachtaí féideartha a thuairiscítear do OLAF a chur i gcrích agus féadfaidh sí cásanna sceithireachta, nósanna imeachta foirmiúla agus neamhfhoirmiúla maidir le ciapadh agus gearáin inmheánacha agus seachtracha a phróiseáil, iniúchtaí inmheánacha a chur i gcrích agus imscrúduithe a dhéanamh tríd an Oifigeach Cosanta Sonraí i gcomhréir le hAirteagal 45(2) de Rialachán (AE) 2018/1725 chomh maith le himscrúduithe inmheánacha um shlándáil (TF).

(6) Laistigh de chreatlach a gníomhaíochtaí oibriúcháin faigheann an Ghníomhaireacht tuarascálacha cigireachta ó chigirí an Aontais mar a fhoráiltear in Airteagal 123 de Rialachán Cur Chun Feidhme (AE) Uimh. 404/2011 ón gCoimisiún (3), Airteagail 18, 19 agus 20 de Rialachán (AE) Uimh. 1236/2010 ó Pharlaimint na hEorpa agus ón gComhairle (4) agus Airteagail 30, 33 agus 34 de Rialachán (AE) 2019/833 ó Pharlaimint na hEorpa agus ón gComhairle (5). Faigheann an Ghníomhaireacht faisnéis agus sonraí ó na Ballstáit freisin i gcomhthéacs anailíse a sholáthraítear don Choimisiún Eorpach chun misin ar-an-láthair a ullmhú agus a reáchtáil i dtríú tíortha faoi Airteagal 20(4)(c) de Rialachán (CE) Uimh. 1005/2008 ón gComhairle (6), mar a leagtar amach i gCinneadh 2009/988/AE ón gCoimisiún (7).

(7) Déanann an Ghníomhaireacht próiseáil ar roinnt catagóirí sonraí pearsanta, lena n‐áirítear sonraí crua (sonraí “oibiachtúla” mar shonraí aitheantais, sonraí teagmhála, sonraí gairmiúla, sonraí riaracháin, sonraí a fhaightear ó fhoinsí faoi leith, sonraí cumarsáide leictreonaí agus tráchta) agus/nó sonraí boga (sonraí “suibiachtúla” a bhaineann leis an gcás mar réasúnaíocht, sonraí iompair, breithmheasa, sonraí feidhmíochta agus iompair agus sonraí a bhaineann le hábhar an nós imeachta nó na gníomhaíochta nó a thagann chun cinn maidir leis sin).

(8) Feidhmíonn an Ghníomhaireacht, arna hionadú ag an Stiúrthóir, mar rialtóir sonraí beag beann ar thoscaireachtaí eile ag a bhfuil ról rialtóra laistigh den Ghníomhaireacht chun freagrachtaí oibriúcháin a léiriú maidir le hoibríochtaí um próiseáil sonraí pearsanta áirithe.

(9) Stóráiltear na sonraí pearsanta go daingean i dtimpeallacht leictreonach nó ar pár chun rochtain neamhdhleathach nó aistriú sonraí chuig daoine nach bhfuil gá acu le bheith ar an eolas a chosc. Ní choimeádtar na sonraí pearsanta a phróiseáiltear níos faide ná mar is gá agus mar is cuí chun na críocha lena ndéantar próiseáil na sonraí don tréimhse a shonraítear sna fógraí cosanta sonraí, ráitis phríobháideachais nó taifid de chuid na Gníomhaireachta.

(10) Ba chóir go mbainfeadh na rialacha inmheánacha leis na hoibríochtaí próiseála ar fad a dhéanann an Ghníomhaireacht agus í i mbun fiosrúcháin riaracháin, imeachtaí araíonachta, réamhghníomhaíochtaí um chásanna neamhrialtachtaí ionchasacha a tuairiscíodh don Oifig Eorpach Frith-Chalaoise (OLAF), nósanna imeachta sceithireachta, nósanna imeachta foirmiúla agus neamhfhoirmiúla ciaptha, gearán inmheánach agus seachtrach a phróiseáil, iniúchtaí inmheánacha a dhéanamh, imscrúduithe a dhéanann an tOifigeach Cosanta Sonraí de réir Airteagal 45(2) de Rialachán (AE) 2018/1725, imscrúduithe slándála (TF) a ndéileáiltear leo go hinmheánach nó ag a bhfuil baint sheachtrach (e.g. CERT-AE) agus na ngníomhaíochtaí oibriúcháin dá dtagraítear i réamhaithris 6 thuas.

(11) Ba chóir feidhm a bheith acu maidir leis na hoibríochtaí próiseála a dhéantar roimh oscailt na nósanna imeachta dá dtagraítear thuas, le linn na nósanna imeachta sin agus le linn faireachán a dhéanamh ar an obair leantach ar thoradh na nósanna imeachta sin agus le linn do na gníomhaíochtaí oibriúcháin dá dtagraítear i réamhaithris 6 thuas a bheith á gcur i bhfeidhm. Lena chois sin ba cheart go gcuimseodh sé cúnamh agus comhar a chuireann an Ghníomhaireacht ar fáil d’údaráis náisiúnta agus d’eagraíochtaí idirnáisiúnta lasmuigh dá himscrúduithe riaracháin.

(12) Sna cásanna mar a mbíonn feidhm ag na rialacha inmheánacha sin, ní mór don Ghníomhaireacht an bonn cirt atá leis na srianta a thaispeáint agus a mhíniú cén fáth a bhfuil gá leo agus cén fáth a bhfuil siad i gcomhréir le sochaí daonlathach agus meas á léiriú ar chearta agus saoirsí bunúsacha.

(13) Laistigh den chreat seo, caithfidh an Ghníomhaireacht géilleadh, chomh fada agus is féidir, do chearta bunúsacha na n‐ábhar sonraí le linn na nósanna imeachta thuasluaite, go háirithe, do na cearta a bhaineann le ceart eolas a sholáthar, rochtain agus ceartaithe, ceart scriosta, srian ar phróiseáil, cearta sárú sonraí pearsanta a chur in iúl don ábhar sonraí nó rúndacht cumarsáide mar a chumhdaítear i Rialachán (AE) 2018/1725.

(14) Mar sin féin, d’fhéadfadh dualgas a bheith ar an nGníomhaireacht srian a chur le faisnéis don ábhar sonraí mar aon le cearta eile an ábhar sonraí, go háirithe, chun a cuid imscrúduithe féin, imscrúduithe agus imeachtaí údarás poiblí eile a chosaint, chomh maith le cearta daoine eile a bhaineann lena cuid imscrúduithe nó le nósanna imeachta eile.

(15) Ar an ábhar sin féadfaidh an Ghníomhaireacht srian a chur leis an bhfaisnéis chun an t‐imscrúdú mar aon le cearta bunúsacha agus saoirsí bunúsacha ábhar sonraí eile a chosaint.

(16) Ba cheart don Ghníomhaireacht monatóireacht a dhéanamh ó am go chéile go bhfuil na coinníollacha a thugann údar maith don srian i bhfeidhm agus deireadh a chur leis an srian sa mhéid nach bhfuil feidhm leo a thuilleadh.

(17) Ba cheart don Rialaitheoir an tOifigeach Cosanta Sonraí a chur ar an eolas láithreach nuair a chuirtear ar athlá agus le linn na n‐athbhreithnithe,

TAR ÉIS AN CINNEADH SEO A GHLACADH:

Airteagal 1 Ábhar agus raon feidhme 1. Sa chinneadh seo leagtar síos rialacha a bhaineann leis na coinníollacha trínar féidir leis an nGníomhaireacht i gcreat a cuid nósanna imeachta a leagtar síos i mír 2, srian a chur le feidhmiú na gceart a chumhdaítear in Airteagail 14 go 21, 35 agus 36, chomh maith le hAirteagal 4 de, i gcomhréir le hAirteagal 25 de Rialachán (AE) Uimh 2018/1725. 2. Laistigh de chreat fheidhmiú riaracháin na Gníomhaireachta, baineann an Cinneadh seo le hoibríochtaí próiseála ar shonraí pearsanta chun iad seo a leanas a dhéanamh: fiosrúcháin riaracháin, imeachtaí araíonachta, réamhghníomhaíochtaí a bhaineann le cásanna neamhrialtachtaí ionchasacha a thuairiscítear don Oifig Eorpach Frith-Chalaoise (OLAF), cásanna sceithireachta a phróiseáil, nósanna imeachta foirmiúla agus neamhfhoirmiúla ciaptha, gearáin inmheánacha agus seachtracha a phróiseáil, iniúchtaí inmheánacha, imscrúduithe a dhéanann an tOifigeach Cosanta Sonraí de réir Airteagal 45(2) de Rialachán (AE) 2018/1725 agus imscrúduithe slándála (TF) a ndéileáiltear leo go hinmheánach nó ag a bhfuil baint sheachtrach (e.g. CERT-AE). 3. Laistigh de chreat ghníomhaíochtaí oibriúcháin na Gníomhaireachta, tá feidhm ag an gCinneadh seo maidir leis na hoibríochtaí próiseála ar shonraí pearsanta chun a sainordú a chomhlíonadh, go háirithe maidir le tuarascálacha cigireachta a fháil de bhun Airteagal 123 de Rialachán Cur Chun Feidhme (AE) Uimh. 404/2011, Airteagail 18, 19 agus 20 de Rialachán (AE) Uimh. 1236/2010 agus Airteagail 30, 33 agus 34 de Rialachán (AE) 2019/833, chomh maith le faisnéis agus sonraí a fhaightear ó na Ballstáit i gcomhthéacs anailíse a sholáthraítear don Choimisiún Eorpach chun misin ar-an-láthair a ullmhú agus a sheoladh i dtríú tíortha faoi Airteagal 20(4)(c) de Rialachán (CE) Uimh. 1005/2008 mar a leagtar amach i gCinneadh 2009/988/AE. 4. Is sonraí crua iad na catagóirí sonraí lena mbaineann (sonraí “oibiachtúla” mar shonraí aitheantais, sonraí teagmhála, sonraí gairmiúla, sonraí riaracháin, sonraí a fuarthas ó fhoinsí áirithe, sonraí cumarsáide leictreonaí agus sonraí tráchta) agus/nó sonraí boga (sonraí “suibiachtúla” a bhaineann leis an gcás mar réasúnaíocht, sonraí iompraíochta, breithmheasa, sonraí feidhmíochta agus iompair agus sonraí a bhaineann le hábhar an nós imeachta nó na gníomhaíochta nó a thagann chun cinn ina leith). 5. Agus an Ghníomhaireacht ag comhlíonadh a dualgas maidir le cearta ábhar sonraí faoi Rialachán (AE) 2018/1725, déanfaidh sí machnamh ar cé acu an mbeidh nó nach mbeidh feidhm ag aon díolúintí a leagtar síos sa Rialachán úd. 6. Faoi réir na gcoinníollacha a leagtar amach sa Chinneadh seo, d’fhéadfadh na srianta baint leis na cearta seo a leanas: eolas a sholáthar d’ábhair sonraí, cearta rochtana, ceartúcháin, scriosadh, srian ar phróiseáil, sárú sonraí pearsanta a chur in iúl don ábhar sonraí nó rúndacht cumarsáide.

Airteagal 2 Sonraíocht an rialtóra agus coimircí 1. Cuirfidh an Ghníomhaireacht na coimircí seo a leanas i bhfeidhm chun mí-úsáid nó rochtain neamhdhleathach nó aistriú neamhdhleathach a chosc: (a) Coimeádfar doiciméid pháipéir i gcófraí sábháilte agus ní bheidh rochtain orthu ach ag baill foirne údaraithe amháin; (b) Stórálfar na sonraí leictreonacha go léir i bhfeidhmchlár sábhailte TF de réir caighdeán slándála na Gníomhaireachta, agus i bhfillteáin áirithe leictreonacha agus ní bheidh teacht orthu ach ag baill foirne údaraithe amháin. Deonófar leibhéil iomchuí rochtana cás ar chás; (c) Beidh meicníochtaí ag córais TF agus a mbunachair shonraí chun céannacht an úsáideora a fhíorú faoi chóras sínithe isteach singil agus nasctar go huathoibríoch le haitheantas agus pasfhocal an úsáideora. Beidh cuntais úsáideora deiridh uathúil, pearsanta agus neamh-inaistrithe, tá cosc docht ar chuntais úsáideora a roinnt. Coimeádfar na taifid leictreonacha go daingean chun rúndacht agus príobháideacht na sonraí iontu a chosaint; (d) Tá dualgas rúndachta ar gach duine a mbeidh teacht acu ar na sonraí. 2. Is í an Ghníomhaireacht rialtóir na n‐oibríochtaí próiseála. Tá an Stiúrthóir ag feidhmiú ar a son agus féadfaidh an Stiúrthóir feidhm an rialtóra a tharmligean. Cuirfear na hábhair sonraí ar an eolas faoin rialtóir tarmligthe trí fhógraí um chosaint sonraí, ráitis phríobháideachais nó taifid a fhoilseofar ar shuíomh idirlín agus/nó ar inlíon na Gníomhaireachta. 3. Ní bheidh tréimhse choinneála na sonraí pearsanta dá dtagraítear in Airteagal 1(3) níos faide ná mar is gá agus iomchuí do na críocha dá bpróiseáiltear na sonraí. Ar aon nós, ní bheidh sé níos faide ná an tréimhse choinneála a shonraítear sna fógraí cosanta sonraí, sna ráitis phríobháideachais nó sna taifid dá dtagraítear in Airteagal 5(1). 4. Sa chás go measann an Ghníomhaireacht srian a chur i bhfeidhm, déanfar an riosca do chearta agus saoirsí an ábhar sonraí a mheá, go háirithe, i gcoinne an riosca do chearta agus saoirsí ábhar sonraí eile agus an riosca go gcealófaí éifeacht ar imscrúduithe nó nósanna imeachta na Gníomhaireachta, mar shampla trí fhianaise a scrios. Baineann na rioscaí do chearta agus saoirsí an ábhair sonraí go príomha le rioscaí clú agus rioscaí don cheart cosanta agus don cheart éisteacht a fháil ach níl siad teoranta dóibh seo.

Airteagal 3 Srianta 1. Ní chuirfidh an Ghníomhaireacht aon srian i bhfeidhm ach amháin ar bhonn ceann amháin nó níos mó de na forais a liostaítear i bpointí (a) go (i) d’Airteagal 25(1) de Rialachán (AE) 2018/1725. Sna fógraí cosanta sonraí, cuimseoidh an Ghníomhaireacht ráitis phríobháideachais nó taifid sa chiall atá in Airteagal 31 de Rialachán (AE) 2018/1725, atá foilsithe ar a suíomh idirlín agus/nó ar an inlíon chun eolas a thabhairt d’ábhair sonraí ar a gcearta laistigh de chreat nós imeachta ar leith, eolas a bhaineann le srianadh féideartha ar na cearta seo. Cuimseoidh an t‐eolas na cearta a bheidh srianta, na cúiseanna agus an tréimhse a d’fhéadfadh a bheith i gceist. 2. Mar fheidhmiú áirithe na gcríoch a mhínítear i mír 1 thuas, féadfaidh an Ghníomhaireacht srianta a chur i bhfeidhm sna cúinsí seo a leanas: (a) nuair a bhíonn cleachtadh na gcearta agus na n‐oibleagáidí sin srianta ag seirbhísí an Choimisiúin nó ag institiúidí, comhlachtaí, gníomhaireachtaí agus oifigí eile de chuid an Aontais atá ina dteideal, ar bhonn achtanna eile dá ndéantar foráil in Airteagal 25 de Rialachán (AE) 2018/1725, de réir Caibidil IX den Rialachán sin nó le hAchtanna bunaitheacha institiúidí, comhlachtaí, gníomhaireachtaí nó oifigí eile de chuid an Aontais agus dá gcuirfí cuspóir a leithéid de shrian i mbaol mura bhfeidhmeodh an Ghníomhaireacht srian comhionann maidir leis na sonraí pearsanta céanna. (b) i gcás ina bhféadfadh údaráis inniúla na mBallstát atá i dteideal é seo a dhéanamh srianta a chur ar fheidhmiú na gceart agus na n‐oibleagáidí sin ar bhonn na ngníomhartha dá dtagraítear in Airteagal 23 de Rialachán (AE) 2016/679 ó Pharlaimint na hEorpa agus ón gComhairle (8), nó faoi bhearta náisiúnta lena dtrasuitear Airteagail 13(3), 15(3) nó 16(3) de Threoir (AE) 2016/680 ó Pharlaimint na hEorpa agus ón gComhairle (9); (c) i gcás ina gcuirfeadh feidhmiú na gceart agus na n‐oibleagáidí sin comhar na Gníomhaireachta le tríú tíortha nó le heagraíochtaí idirnáisiúnta maidir cur i gcrích a cúraimí i mbaol, i gcás ina bhfuil fianaise shoiléir ann gur dócha go gcuirfí an comhar sin i mbaol. Sula gcuirfidh sí srianta i bhfeidhm ar na cúiseanna dá dtagraítear i bpointe (a) agus (b) den chéad fhomhír, rachaidh an Ghníomhaireacht i gcomhairle le seirbhísí ábhartha an Choimisiúin, le hinstitiúidí an Aontais, le comhlachtaí, le gníomhaireachtaí, le hoifigí nó le húdaráis inniúla na mBallstát ach amháin más léir don Ghníomhaireacht go bhforáiltear do chur i bhfeidhm srianta i gceann de na gníomhartha dá dtagraítear sna pointí sin. 3. Beidh aon srian riachtanach agus comhréireach leis na rioscaí do chearta agus saoirsí na n‐ábhar sonraí agus urramóidh sé bunús na gceart agus na saoirsí bunúsacha i sochaí dhaonlathach. 4. Má mheastar srian a chur i bhfeidhm, déanfar tástáil riachtanais agus comhréireachta bunaithe ar na rialacha atá ann faoi láthair. Déanfar é a dhoiciméadú trí nóta measúnaithe inmheánaigh chun críche cuntasachta ar bhonn cás ar chás. Déanfar an taifead agus, i gcás inarb infheidhme, na doiciméid ina bhfuil eilimintí bunúsacha fíorasacha agus dlí a chlárú. Cuirfear ar fáil iad don Mhaoirseoir Eorpach um Chosaint Sonraí ar iarratas. Cuirfidh an Ghníomhaireacht timthriall athbhreithnithe 6 mhí i bhfeidhm maidir le gach srian a chur i bhfeidhm ó glacadh leis agus ag dúnadh an fhiosrúcháin, an nós imeachta nó an imscrúdaithe ábhartha. I gcreat an athbhreithnithe thréimhsiúil seo, déanfar tástáil riachtanais agus comhréireachta chun a mheas an bhfuil feidhm fós ag na cúiseanna fíorasacha agus dlíthiúla atá le srian. 5. Cuirfear srianta i leataobh a luaithe is nach mbeidh feidhm a thuilleadh ag na cúinsí a thugann údar leo. Go háirithe sa chás go meastar nach gcuirfeadh feidhmiú an chirt srianta deireadh le héifeacht an tsriain a fhorchuirtear, nó nach mbeadh éifeacht dhíobhálach ar chearta nó ar shaoirsí daoine eile is ábhar do na sonraí.

Airteagal 4 Athbhreithniú ón Oifigeach Cosanta Sonraí 1. Cuirfidh an Ghníomhaireacht Oifigeach Cosanta Sonraí na Gníomhaireachta ar an eolas gan aon mhoill mhíchuí aon uair a chuireann an rialtóir srian ar chur i bhfeidhm chearta na n‐ábhar sonraí, nó nuair a leathnaíonn sé an srian, de réir an Chinnidh seo. Tugann an rialtóir rochtain don Oifigeach Cosanta Sonraí ar an taifead ina mbeidh measúnú ar riachtanas agus comhréireacht an tsriain agus doiciméadóidh sé an dáta ar a gcuirtear an tOifigeach Cosanta Sonraí ar an eolas sa taifead. 2. Féadfaidh an tOifigeach Cosanta Sonraí iarraidh ar an rialtóir i scríbhinn athbhreithniú a dhéanamh ar chur i bhfeidhm na srianta. Cuirfidh an rialtóir an tOifigeach Cosanta Sonraí ar an eolas i scríbhinn faoi thoradh an athbhreithnithe a iarradh. 3. Cuirfidh an rialtóir an tOifigeach Cosanta Sonraí ar an eolas faoi gach srian a chuirtear i bhfeidhm ar chearta an ábhair sonraí, nuair a cuireadh deireadh leis an srian.

Airteagal 5 Eolas a sholáthar d’ábhar sonraí 1. I gcásanna a bhfuil údar cuí leo agus faoi na coinníollacha a leagtar síos sa chinneadh seo, féadfaidh an rialtóir an ceart chun faisnéise a shrianadh i gcomhthéacs na n‐oibríochtaí próiseála seo a leanas, más gá agus más comhréireach é: (a) fiosrúcháin riaracháin agus imeachtaí araíonachta a dhéanamh. Féadfar srianta a bhunú ar Airteagal 25(1)(b), (c), (d), (f), (g) agus (h) de Rialachán (AE) 2018/1725; (b) réamhghníomhaíochtaí a bhaineann le cásanna neamhrialtachtaí féideartha a tuairiscíodh do OLAF. Féadfar srianta a bhunú ar Airteagal 25(1)(b), (d), (f) agus (h) de Rialachán (AE) 2018/1725; (c) nósanna imeachta sceithireachta. Féadfar srianta a bhunú ar Airteagal 25(1)(b), (d), (f) agus (h) de Rialachán (AE) 2018/1725; (d) nósanna imeachta foirmiúla agus neamhfhoirmiúla chun déileáil le ciapadh. Féadfar srianta a bhunú ar Airteagal 25(1)(b), (d), (f) agus (h) de Rialachán (AE) 2018/1725; (e) gearáin inmheánacha agus seachtracha a phróiseáil. Féadfar srianta a bhunú ar Airteagal 25(1)(b), (c), (d), (f), (g) agus (h) de Rialachán (AE) 2018/1725; (f) iniúchtaí inmheánacha. Féadfar srianta a bhunú ar Airteagal 25(1)(b), (c), (f), (g) agus (h) de Rialachán (AE) 2018/1725; (g) imscrúduithe a rinne an tOifigeach Cosanta Sonraí i gcomhréir le hAirteagal 45(2) de Rialachán (AE) 2018/1725. Féadfar srianta a bhunú ar Airteagal 25(1)(c), (g) agus (h) de Rialachán (AE) 2018/1725; (h) Imscrúduithe slándála (TF) a láimhseáiltear go hinmheánach nó le baint sheachtrach (e.g. CERT-AE). Féadfar srianta a bhunú ar Airteagal 25(1)(b), (c), (d), (g) agus (h) de Rialachán (AE) 2018/1725. (i) malartú faisnéise i gcreat ghníomhaíochtaí oibriúcháin na Gníomhaireachta chun a sainordú a chomhlíonadh, go háirithe tuarascálacha cigireachta a fháil de bhun Airteagal 123 de Rialachán Cur Chun Feidhme (AE) Uimh. 404/2011, Airteagail 18, 19 agus 20 de Rialachán (AE) Uimh. 1236/2010 agus Airteagail 30, 33 agus 34 de Rialachán (AE) 2019/833 chomh maith le faisnéis agus sonraí a fhaightear ó na Ballstáit i gcomhthéacs anailíse a sholáthraítear don Choimisiún Eorpach chun iniúchtaí ar-an-láthair a ullmhú agus a sheoladh i dtríú tíortha faoi Airteagal 20(4(c) de Rialachán Uimh. 1005/2008. Féadfar srianta a bhunú ar Airteagal 25(1)(b), (c), (d), (g) agus (h) de Rialachán (AE) 2018/1725. 2. Gan dochar d’fhorálacha mhír 3, cuirfidh an Ghníomhaireacht, nuair is comhréireach, na hábhair sonraí go léir ar an eolas ina n‐aonar a mheastar a bheith ina ndaoine lena mbaineann san oibríocht phróiseála áirithe, faoina gcearta maidir le srianta reatha nó srianta a bheidh ann amach anseo gan mhoill mhíchuí agus i bhfoirm scríofa. 3. Sa chás go srianann an Ghníomhaireacht, go hiomlán nó go pointe áirithe, eolas a sholáthar do na hábhair sonraí dá dtagraítear i mír 2, déanfar taifead ar chúiseanna an tsriain, an bonn dlíthiúil atá leis de réir Airteagal 3 den Chinneadh seo, lena n‐áirítear measúnú ar an ngá atá leis agus comhréireacht an tsriain. 4. Leanfaidh an srian dá dtagraítear i mír 3 d’fheidhm a bheith aige fad is atá na cúiseanna lena dtugtar údar leis fós infheidhme. I gcás nach mbeidh feidhm a thuilleadh ag na cúiseanna leis an srianadh, soláthróidh an Ghníomhaireacht faisnéis don ábhar sonraí ar na príomhchúiseanna ar a bhfuil cur i bhfeidhm sriain bunaithe. Ag an am céanna, cuirfidh an Ghníomhaireacht an t‐ábhar sonraí ar an eolas faoin gceart gearán a chur isteach leis an Maoirseoir Eorpach um Chosaint Sonraí tráth ar bith nó faoin gceart leigheas breithiúnach a lorg i gCúirt Bhreithiúnais an Aontais Eorpaigh.

Airteagal 6 Ceart rochtana de réir ábhar sonraí 1. I gcásanna a bhfuil údar cuí leo agus faoi na coinníollacha a leagtar síos sa chinneadh seo, féadfaidh an rialtóir an ceart chun rochtana a shrianadh i gcomhthéacs na n‐oibríochtaí próiseála seo a leanas, más gá agus más comhréireach é: (a) fiosrúcháin riaracháin agus imeachtaí araíonachta a dhéanamh. Féadfar srianta a bhunú ar Airteagal 25(1)(b), (c), (d), (f), (g) agus (h) de Rialachán (AE) 2018/1725; (b) réamhghníomhaíochtaí a bhaineann le cásanna neamhrialtachtaí féideartha a tuairiscíodh do OLAF. Féadfar srianta a bhunú ar Airteagal 25(1)(b), (d), (f) agus (h) de Rialachán (AE) 2018/1725; (c) nósanna imeachta sceithireachta. Féadfar srianta a bhunú ar Airteagal 25(1)(b), (d), (f) agus (h) de Rialachán (AE) 2018/1725; (d) nósanna imeachta foirmiúla agus neamhfhoirmiúla chun déileáil le ciapadh. Féadfar srianta a bhunú ar Airteagal 25(1)(b), (d), (f) agus (h) de Rialachán (AE) 2018/1725; (e) gearáin inmheánacha agus seachtracha a phróiseáil. Féadfar srianta a bhunú ar Airteagal 25(1)(b), (c), (d), (f), (g) agus (h) de Rialachán (AE) 2018/1725; (f) iniúchtaí inmheánacha. Féadfar srianta a bhunú ar Airteagal 25(1)(b), (c), (f), (g) agus (h) de Rialachán (AE) 2018/1725; (g) imscrúduithe a rinne an tOifigeach Cosanta Sonraí i gcomhréir le hAirteagal 45(2) de Rialachán (AE) 2018/1725. Féadfar srianta a bhunú ar Airteagal 25(1)(c), (g) agus (h) de Rialachán (AE) 2018/1725; (h) Imscrúduithe slándála (TF) a láimhseáiltear go hinmheánach nó le baint sheachtrach (e.g. CERT-AE). Féadfar srianta a bhunú ar Airteagal 25(1)(b), (c), (d), (g) agus (h) de Rialachán (AE) 2018/1725. (i) malartú faisnéise i gcreat ghníomhaíochtaí oibriúcháin na Gníomhaireachta chun a sainordú a chomhlíonadh, go háirithe tuarascálacha cigireachta a fháil de bhun Airteagal 123 de Rialachán Cur Chun Feidhme (AE) Uimh. 404/2011, Airteagail 18, 19 agus 20 de Rialachán (AE) Uimh. 1236/2010 agus Airteagail 30, 33 agus 34 de Rialachán (AE) 2019/833 chomh maith le faisnéis agus sonraí a fhaightear ó na Ballstáit i gcomhthéacs anailíse a sholáthraítear don Choimisiún Eorpach chun iniúchtaí ar-an-láthair a ullmhú agus a sheoladh i dtríú tíortha faoi Airteagal 20(4(c) de Rialachán (CE) Uimh. 1005/2008. Féadfar srianta a bhunú ar Airteagal 25(1)(b), (c), (d), (g) agus (h) de Rialachán (AE) 2018/1725. Má lorgaíonn ábhair sonraí teacht ar a gcuid sonraí pearsanta a ndearnadh próiseáil orthu i gcomhthéacs cás amháin nó níos mó cásanna áirithe nó chuig oibriú áirithe próiseála, de réir Airteagal 17 de Rialachán (AE) 2018/1725, cuirfidh an Ghníomhaireacht teorainn lena measúnú ar an iarratas mar na sonraí pearsanta úd amháin. 2. Má chuireann an Ghníomhaireacht srian, go hiomlán nó go pointe áirithe, leis an gceart rochtana, dá dtagraítear in Airteagal 17 de Rialachán (AE) 2018/1725, déanfaidh sí na bearta seo a leanas: (a) agus é á fhreagairt, cuirfidh an Ghníomhaireacht in iúl don ghéillsineach sonraí lena mbaineann go bhfuil feidhm leis an srian agus na príomhchúiseanna a bhaineann leis, agus gur féidir gearán a sheoladh chuig an Maoirseoir Eorpach um Chosaint Sonraí nó leigheas breithiúnach a lorg i gCúirt Bhreithiúnais an Aontais Eorpaigh; (b) déanfar doiciméadú, i nóta measúnaithe inmheánach, ar chúiseanna an tsriain, lena n‐áirítear measúnú ar riachtanas agus ar chomhréireacht an tsriain agus ar a ré. Féadfar soláthar faisnéise dá dtagraítear i bpointe (a) a chur siar, a fhágáil ar lár nó a dhiúltú dá gcuirfeadh sé éifeacht an tsriain ar ceal i gcomhréir le hAirteagal 25(8) de Rialachán (AE) 2018/1725.

Airteagal 7 Ceart chuig ceartúchán, scriosadh agus srian ar phróiseáil 1. I gcásanna a bhfuil údar cuí leo agus faoi na coinníollacha a leagtar síos sa chinneadh seo, féadfaidh an rialtóir teorainn a chur leis an gceart chuig ceartúchán, scriosadh agus srianadh i gcomhthéacs na n‐oibríochtaí próiseála seo a leanas, más gá agus más comhréireach é: (a) fiosrúcháin riaracháin agus imeachtaí araíonachta a dhéanamh. Féadfar srianta a bhunú ar Airteagal 25(1)(b), (c), (d), (f), (g) agus (h) de Rialachán (AE) 2018/1725; (b) réamhghníomhaíochtaí a bhaineann le cásanna neamhrialtachtaí féideartha a tuairiscíodh do OLAF. Féadfar srianta a bhunú ar Airteagal 25(1)(b), (d), (f) agus (h) de Rialachán (AE) 2018/1725; (c) nósanna imeachta sceithireachta. Féadfar srianta a bhunú ar Airteagal 25(1)(b), (d), (f) agus (h) de Rialachán (AE) 2018/1725; (d) nósanna imeachta foirmiúla agus neamhfhoirmiúla chun déileáil le ciapadh. Féadfar srianta a bhunú ar Airteagal 25(1)(b), (d), (f) agus (h) de Rialachán (AE) 2018/1725; (e) gearáin inmheánacha agus seachtracha a phróiseáil. Féadfar srianta a bhunú ar Airteagal 25(1)(b), (c), (d), (f), (g) agus (h) de Rialachán (AE) 2018/1725; (f) iniúchtaí inmheánacha. Féadfar srianta a bhunú ar Airteagal 25(1)(b), (c), (f), (g) agus (h) de Rialachán (AE) 2018/1725; (g) imscrúduithe a rinne an tOifigeach Cosanta Sonraí i gcomhréir le hAirteagal 45(2) de Rialachán (AE) 2018/1725. Féadfar srianta a bhunú ar Airteagal 25(1)(c), (g) agus (h) de Rialachán (AE) 2018/1725; (h) Imscrúduithe slándála (TF) a láimhseáiltear go hinmheánach nó le baint sheachtrach (e.g. CERT-AE). Féadfar srianta a bhunú ar Airteagal 25(1)(b), (c), (d), (g) agus (h) de Rialachán (AE) 2018/1725. (i) malartú faisnéise i gcreat ghníomhaíochtaí oibriúcháin na Gníomhaireachta chun a sainordú a chomhlíonadh, go háirithe tuarascálacha cigireachta a fháil de bhun Airteagal 123 de Rialachán Cur Chun Feidhme (AE) Uimh. 404/2011, Airteagail 18, 19 agus 20 de Rialachán (AE) Uimh. 1236/2010 agus Airteagail 30, 33 agus 34 de Rialachán (AE) 2019/833 chomh maith le faisnéis agus sonraí a fhaightear ó na Ballstáit i gcomhthéacs anailíse a sholáthraítear don Choimisiún Eorpach chun iniúchtaí ar-an-láthair a ullmhú agus a sheoladh i dtríú tíortha faoi Airteagal 20(4(c) de Rialachán (CE) Uimh. 1005/2008. Féadfar srianta a bhunú ar Airteagal 25(1)(b), (c), (d), (g) agus (h) de Rialachán (AE) 2018/1725. 2. I gcás ina gcuireann an Ghníomhaireacht srian, go hiomlán nó i bpáirt, ar chur i bhfeidhm an chirt chuig ceartúchán, scriosadh agus srianadh ar phróiseáil dá dtagraítear in Airteagail 18, 19(1) agus 20(1) de Rialachán (AE) 2018/1725, déanfaidh sí na bearta a leagtar amach in Airteagal 6(2) den Chinneadh seo agus cláróidh sí an taifead i gcomhréir le hAirteagal 6(3) de.

Airteagal 8 Sárú i ndáil le sonraí pearsanta a chur in iúl don ábhar sonraí agus rúndacht na cumarsáide leictreonaí 1. I gcásanna a bhfuil údar cuí leo agus faoi na coinníollacha a leagtar síos sa chinneadh seo, féadfaidh an rialtóir an ceart chun sárú sonraí pearsanta a chur in iúl a shrianadh i gcomhthéacs na n‐oibríochtaí próiseála seo a leanas, más gá agus más comhréireach é: (a) fiosrúcháin riaracháin agus imeachtaí araíonachta a dhéanamh. Féadfar srianta a bhunú ar Airteagal 25(1)(b), (c), (d), (f), (g) agus (h) de Rialachán (AE) 2018/1725; (b) réamhghníomhaíochtaí a bhaineann le cásanna neamhrialtachtaí féideartha a tuairiscíodh do OLAF. Féadfar srianta a bhunú ar Airteagal 25(1)(b), (d), (f) agus (h) de Rialachán (AE) 2018/1725; (c) nósanna imeachta sceithireachta. Féadfar srianta a bhunú ar Airteagal 25(1)(b), (d), (f) agus (h) de Rialachán (AE) 2018/1725; (d) nósanna imeachta foirmiúla agus neamhfhoirmiúla chun déileáil le ciapadh. Féadfar srianta a bhunú ar Airteagal 25(1)(b), (d), (f) agus (h) de Rialachán (AE) 2018/1725; (e) gearáin inmheánacha agus seachtracha a phróiseáil. Féadfar srianta a bhunú ar Airteagal 25(1)(b), (c), (d), (f), (g) agus (h) de Rialachán (AE) 2018/1725; (f) iniúchtaí inmheánacha. Féadfar srianta a bhunú ar Airteagal 25(1)(b), (c), (f), (g) agus (h) de Rialachán (AE) 2018/1725; (g) na himscrúduithe a rinne an tOifigeach Cosanta Sonraí i gcomhréir le hAirteagal 45(2) de Rialachán (AE) 2018/1725. Féadfar srianta a bhunú ar Airteagal 25(1)(c), (g) agus (h) de Rialachán (AE) 2018/1725; (h) Imscrúduithe slándála (TF) a láimhseáiltear go hinmheánach nó le baint sheachtrach (e.g. CERT-AE). Féadfar srianta a bhunú ar Airteagal 25(1)(b), (c), (d), (g) agus (h) de Rialachán (AE) 2018/1725. (i) malartú faisnéise i gcreat ghníomhaíochtaí oibriúcháin na Gníomhaireachta chun a sainordú a chomhlíonadh, go háirithe tuarascálacha cigireachta a fháil de bhun Airteagal 123 de Rialachán Cur Chun Feidhme (AE) Uimh. 404/2011, Airteagail 18, 19 agus 20 de Rialachán (AE) Uimh. 1236/2010 agus Airteagail 30, 33 agus 34 de Rialachán (AE) 2019/833 chomh maith le faisnéis agus sonraí a fhaightear ó na Ballstáit i gcomhthéacs anailíse a sholáthraítear don Choimisiún Eorpach chun iniúchtaí ar-an-láthair a ullmhú agus a sheoladh i dtríú tíortha faoi Airteagal 20(4(c) de Rialachán (CE) Uimh. 1005/2008. Féadfar srianta a bhunú ar Airteagal 25(1)(b), (c), (d), (g) agus (h) de Rialachán (AE) 2018/1725. 2. I gcásanna a bhfuil údar cuí leo agus faoi na coinníollacha a leagtar síos sa chinneadh seo, féadfaidh an rialtóir an ceart chun rúndachta cumarsáide leictreonaí a shrianadh i gcomhthéacs na n‐oibríochtaí próiseála seo a leanas, más cuí agus más comhréireach é: (a) fiosrúcháin riaracháin agus imeachtaí araíonachta a dhéanamh; Féadfar srianta a bhunú ar Airteagal 25(1)(b), (c), (d), (f), (g) agus (h) de Rialachán (AE) 2018/1725; (b) réamhghníomhaíochtaí a bhaineann le cásanna neamhrialtachtaí féideartha a tuairiscíodh do OLAF; Féadfar srianta a bhunú ar Airteagal 25(1)(b), (d), (f) agus (h) de Rialachán (AE) 2018/1725; (c) nósanna imeachta sceithireachta. Féadfar srianta a bhunú ar Airteagal 25(1)(b), (d), (f) agus (h) de Rialachán (AE) 2018/1725; (d) nósanna imeachta foirmiúla agus neamhfhoirmiúla i gcásanna ciaptha. Féadfar srianta a bhunú ar Airteagal 25(1)(b), (d), (f) agus (h) de Rialachán (AE) 2018/1725; (e) gearáin inmheánacha agus seachtracha a phróiseáil. Féadfar srianta a bhunú ar Airteagal 25(1)(b), (c), (d), (f), (g) agus (h) de Rialachán (AE) 2018/1725; (f) imscrúduithe slándála (TF) a láimhseáiltear go hinmheánach nó le baint sheachtrach (e.g. CERT-AE). Féadfar srianta a bhunú ar Airteagal 25(1)(b), (c), (d), (g) agus (h) de Rialachán (AE) 2018/1725. (g) malartú faisnéise i gcreat ghníomhaíochtaí oibriúcháin na Gníomhaireachta chun a sainordú a chomhlíonadh, go háirithe tuarascálacha cigireachta a fháil de bhun Airteagail 123 de Rialachán Cur Chun Feidhme (AE) Uimh. 404/2011, chomh maith le faisnéis agus sonraí a fhaightear ó na Ballstáit i gcomhthéacs anailíse a sholáthraítear don Choimisiún Eorpach chun iniúchtaí ar-an-láthair a ullmhú agus a chur i gcrích i dtríú tíortha faoi Airteagal 20(4(c), (d) de Rialachán (CE) Uimh. 1005/2008. Féadfar srianta a bhunú ar Airteagal 25(1)(b), (c), (d), (g) agus (h) de Rialachán (AE) 2018/1725. 3. I gcás ina gcuireann an Ghníomhaireacht srian le sárú sonraí pearsanta a chur in iúl d’ábhar sonraí nó le rúndacht cumarsáide leictreonaí dá dtagraítear in Airteagail 35 agus 36 de Rialachán (AE) 2018/1725, déanfaidh sí na cúiseanna atá leis an srian a thaifeadadh agus a chlárú i gcomhréir le hAirteagal 5(3) den chinneadh seo. Beidh feidhm le hAirteagal 5(4) den Chinneadh seo.

Airteagal 9 Teacht i bhfeidhm Tiocfaidh an Cinneadh seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Arna dhéanamh in Vigo, 22 Aibreán 2020. Cathaoirleach an Bhoird Riaracháin Reinhard PRIEBE

(1) IO L 295, 21.11.2018, lch. 39.

(2) IO L 83, 25.3.2019, lch. 18.

(3) Rialachán Cur Chun Feidhme (AE) Uimh. 404/2011 ón gCoimisiún an 8 Aibreán 2011 lena leagtar síos rialacha mionsonraithe maidir le cur chun feidhme Rialachán (CE) Uimh. 1224/2009 ón gComhairle lena mbunaítear córas rialaithe Comhphobail chun comhlíonadh rialacha an Chomhbheartais Iascaigh a áirithiú (IO L 112, 30.4.2011, lch. 1).

(4) Rialachán (AE) Uimh. 1236/2010 ó Pharlaimint na hEorpa agus ón gComhairle an 15 Nollaig 2010 lena leagtar síos scéim um rialú agus um fhorfheidhmiú a mbeidh feidhm aici sa limistéar atá cumhdaithe ag an gCoinbhinsiún um chomhar iltaobhach sa todhchaí in iascach an Atlantaigh Thoir Thuaidh lena n‐aisghairtear Rialachán (CE) Uimh. 2791/1999 ón gComhairle (IO L 348, 31.12.2010, lch. 17).

(5) Rialachán (AE) 2019/833 ó Pharlaimint na hEorpa agus ón gComhairle an 20 Bealtaine 2019 lena leagtar síos bearta caomhnaithe agus forfheidhmithe atá infheidhme i Limistéar Rialála Eagraíocht Iascaigh an Atlantaigh Thiar Thuaidh, lena leasaítear Rialachán (AE) 2016/1627 agus lena n‐aisghairtear Rialacháin (CE) Uimh. 2115/2005 agus (CE) Uimh. 1386/2007 ón gComhairle (IO L 141, 28.5.2019, lch. 1).

(6) Rialachán (CE) Uimh. 1005/2008 ón gComhairle an 29 Meán Fómhair 2008 lena mbunaítear córas Comhphobail chun iascaireacht neamhdhleathach, neamhthuairiscithe agus neamhrialáilte a chosc, a dhíspreagadh agus a dhíothú, lena leasaítear Rialacháin (CEE) Uimh. 2847/93, (CE) Uimh. 1936/2001 agus (CE) Uimh. 601/2004 agus lena n‐aisghairtear Rialacháin (CE) Uimh. 1093/94 agus (CE) Uimh. 1447/1999 (IO L 286, 29.10.2008, lch. 1).

(7) Cinneadh 2009/988/AE ón gCoimisiún an 18 Nollaig 2009 lena n-ainmnítear Gníomhaireacht um Rialú Iascaigh an Chomhphobail mar chomhlacht chun cúraimí áirithe a dhéanamh faoi Rialachán (CE) Uimh. 1005/2008 (IO L 338, 19.12.2009, lch. 104).

(8) Rialachán (AE) 2016/679 ó Pharlaimint na hEorpa agus ón gComhairle an 27 Aibreán 2016 maidir le daoine nádúrtha a chosaint i ndáil le sonraí pearsanta a phróiseáil agus maidir le saorghluaiseacht sonraí den sórt sin, agus lena n‐aisghairtear Treoir 95/46/CE (An Rialachán Ginearálta maidir le Cosaint Sonraí) (IO L 119, 4.5.2016, lch. 1).

(9) Treoir (AE) 2016/680 ó Pharlaimint na hEorpa agus ón gComhairle an 27 Aibreán 2016 i ndáil le cosaint daoine nádúrtha maidir le próiseáil sonraí pearsanta ag údaráis inniúla chun cionta coiriúla a chosc, a imscrúdú, a bhrath nó a ionchúiseamh nó chun pionóis choiriúla a fhorghnoimhú, agus saorghluaiseacht sonraí den sórt sin agus lena n‐aisghairtear Cinneadh Réime 2008/977/CGB ón gComhairle (IO L 119, 4.5.2016, lch. 89).